als_Latn dik_Latn sag_Latn
Parandalimi i rekrutimit të besimtarëve myslimanë, në ISIS dhe lufta kundër trafikut të shqiptarëve drejt ShBA-së në mënyrë ilegale, kanë qenë temat që Prokurori i Përgjithshëm Adriatik Llalla, ka biseduar me homologun amerikan, Erik Holder.
Burimet zyrtare bëjnë me dije se Llalla i ka prezantuar sot Holderit,punën e kryer nga institucionet shqiptare, për goditjen e personave që merren me rekrutimit të shtetasve shqiptarë dhe ballkanike për përfshirjen në konflikte të armatosura jashtë Evropës.
Gjatë takimit të zhvilluar në zyrën e këtij të fundit në Uashington D.C është diskutuar mbi çështje që përbëjnë interes hetimor për dy vendet, kryesisht për forcimin e bashkëpunimit ndërshtetëror për luftën kundër kriminalitetit ndërkombëtar. Gjithashtu Llalla e ka njohur homologun e tij mbi rezultatet konkrete të prokurorisë në luftën kundër korrupsionit vendas.
Nga ana e tij, Holder ka shprehur vlerësimin për angazhimin e Prokurorisë Shqiptare në goditjen gjatë vitit 2014, të një rrjeti personash që u siguronin shtetasve të ndryshëm shqiptarë kalim të paligjshëm të kufirit në Shtetet e Bashkuara të Amerikës.
Adriatik Llalla është duke realizuar takime me zyrtarë të Departamentit të Drejtësisë, të Byrosë Federale të Investigimit (FBI), Divizionin e Sigurisë Kombëtare në Departamentin e Drejtësisë dhe me zyrtarë të Departamentit të Shtetit, përfshirë edhe një takim të veçantë me Këshilltarin e Lartë për antiterrorizmin, në Departamentin Amerikan të Shtetit e të tjerë.
Ai ndodhet në SHBA, për të marrë pjesë në konferencën për “Korrupsionin dhe Mitmarrjen Ndërkombëtare”, e cila ka nisur në Uashington këtë të hënë dhe vijon për disa ditë. Në këtë konferencë, zyrtarë të lartë nga vende të ndryshme të botës diskutojnë për forcimin e mekanizmave dhe bashkëpunimin ndërkombëtar kundër korrupsionit.
29 tetor 2014 (gazeta-Shqip.com)
als_Latn als_Latn als_Latn als_Latn als_Latn als_Latn als_Latn